钦定古今图书集成/明伦汇编/氏族典/第432卷 > 赵襄
## 钦定古今图书集成/明伦汇编/氏族典/第432卷 > 赵襄

按《万姓统谱》：襄字元逊，永新人。《世谱》系，宋宗室族蕃
衍，而遵礼诗胪列支分，不出同里其地因名曰“赵家
院。”天顺壬午，领荐于乡，累试南宫不利，游太学卒业
后留京邸数年，尽友天下之士，由是闻见益博，学业
益精。成化乙未，同进士出身，除松滋县尹，以治行考
最，升刑部广东司主事，历员外郎中。谳狱明恕，多所
平反，士大夫不以“寻常法家”目之。弘治庚戌，出守南
宁府。忧勤励政，抱疚而卒。子萱、芹，俱显。